Den Vest-Sjællandske Avis, 1822-03-12
Den Franske Moniteur melder under 1ste Marts. Man skriver fra Saumur under 26de Januar, at Roligheden er nu fuldkomment bragt tilveie; man havde indbragt 9 Personer af Bertons Bande. Den Person, som den 24de havde søgt at formaae Borgerne til at giøre Opstand, hedder Chauvet; en Oberst, som staaer paa halvt Sold, ved Navn Roule og en Læge ved Navn Caffe ere arresterede. Berton havde udstædet Proklamationer, hvori han forkyndte, at Revolutionen allerede var fuldført i Paris og at en provisorisk Regiering var der bleven oprettet; han kaldte sig der General en Chef for VestArmeen. Man fortæller, at han blev saa forbittre over den Modstand, som Mairen i Saumur gjorde ham, med hvilken han parlamenterede og som ikke vilde tillade ham at komme over Broen ind i Staden, at han satte ham en Pistol for Brystet, hvorpaa denne svarede: De kan dræbe mig; men over Broen skal de ikke komme. - Moniteuren beretter nu under 2den Marts, at Oprørsbanden er bleven ganske adspredet. Den var paa Veien fra Thouars til Saumur voxet fra 50 til 150 Mand, hvoriblandt det var 30 Officerer og Underofficerer til Hest; men at de øvrige vare Folk fra Landet, som vare tilskyndede til at tage Deel i Oprøret. Den 26de havde General Berton viist sig ved Thouars forklædt som en Bonde; han havde først taget Gensdarmerne af Brigaden fra Thouars til Fange; men da han maatte retirere, saa løsgav han dem siden. Ogsaa Jndvaanerne i Canton Theenzai havde gjort Opstand den 24de og udvalgt en nye Fredsdommer og Maire, en Officeer vedNavn Moreau havde sat sig i Spidsen for dem, men hele Tumulten varede kun nogle Timer. Ogsaa Landsbyen Vernone lode 15 Mennesker sig bevæge af en Notar, hans Skriver og hans Søn tilat bevæbne sig; forskjellige Embedsmænd ere nu afsendte for at undersøge disse Begivenheder og Krigsretten i Tours har allerede dømt 4 Personer til Døden. - J Journal des Debats læses: at General Berion ankom til Thouars den 24de Kl. 10 om Aftenen; hvorpaa han opstillede sig med 500 Mand paa Torvet; han lod nu ringe med Stormklokken og slaae Generalmarschen; hvorpaa han oplæste en Proklamation, hvori han kaldte sig Generalissimus for de Confoedererede af Potou og Bretagne, og sagde, at deres Formaal var at afskaffe Adelens og Præsternes Herredømme og de utaalelige Paalæg, som besvære Folket; han udraabte: Leve Constitutionen, leve Keiser Napoleon den 2den, og leve Republiken. Men kun faae af Jndvaanerne stillede sig under den trefarvede Fahne. Nu begav Ho den sig paa Veien til Saumur, i alle Landsbyer blev der ringet med Stormklokken og uddeelt Penge, hvorved Oprørernes Mængde voxede til 250 Mand. Men da der rykkede Tropper ud imod dem, som raabte: Leve Kongen, saa adskildtes hele Sværmen og om Aftenen kom Berton tilbage til Thouars og kun med 12 Mand i sit Følge; men nu havde man lukket Portene for ham. Berton har nu taget Flugten, og søger at skiule sig forklædet som en Bonde. Disse Uroeligheder, som komme saa hyppige for- og paa saamange Stæder, vise hvad der giærer i det Jndvendige af Frankerige og hvor betænkelig at dette Riges Tilstand er; Forandringen i Ministeriet, og den stedse meere lidenskabelige Kamp imellem de Liberale og de Ultras bidrager meget til at forøge den uroelige Stemning, som nu ogsaa har udbredet sig paa en meget mærkelig Maade til Paris. selv. Søndagen den 24de Februar begyndte Erkebiskoppen i Paris sit Pastoralbesøg i det 3die Aronodissement, og paa samme Tid begyndte Missionairerne deres gudelige Øvelser i 3 Kirker. Mangfoldige christeligt sindede Mennesker strømmede dertil; men der indfandt sig tillige en Forsamling af nogle slette Mennesker, som gjorde Allarm, og den 28de Februar. gik det saavidt med deres Ryggesløshed, at de insulterede Ærkebiskoppen, og raabte, da han vilde stige ind i sin Vogn, need med Calotten; det Menneske som udraabte dette, blev grebet; nogle unge Mennesker vilde befrie ham, men Gensdammeriet holdt dem tilbage, og nogle af dem bleve arresterede. Da Missionairerne kom ud af Kirken Bonne Neuvelle bleve de udskieldte af Skiøger og slette Mennesker, ogsaa her bleve de Skyldige arresterede. Kiøbmændene lukkede deres Boder; men Klokken 10 om Aftenen var alt roeligt. – Den 1ste Marts om Aftenen begyndte Uroelighederne paa nye; oprøriske Grupper, viiste sig i Gaderne, som udstødte de strafværdigste Udraab; men Politiet bragte igien Roligheden tilveie, hvorved mange Personer bleve arresterede, hvoriblandt nogle af de Liberale Deputerede. Den 2den Marts var en stor Militairmagt opstillet for at beskytte Misionairerne. Det var ikke mueligt formedelst Trængsel af Mennesker at komme igiennem nogen af de Gader, som omgave de Kirker, hvori Missionairerne holdt deres Gudstieneste, dog indtraf ingen Ulykke, allene bleve mange Personer arresterede.